open-index/open-wikipedia-markdown huggingface dataset:
Otto Noro

**Otto Emil Noro** (ent. **Nieminen**, oik. **Mikkonen**, 15. syyskuuta 1884 Pielavesi – 6. marraskuuta 1957 Helsinki) oli suomalainen näyttelijä. 

Varsinaiselta ammatiltaan Noro oli räätäli. Noro aloitti uransa iltanäyttelijänä Tampereella Tampereen Työväen Teatterissa. Hän toimi iltanäyttelijänä myös Helsingin Kansanteatterissa.

Noro aloitti elokuvauransa vuoden 1934 elokuvasta *[[Meidän poikamme ilmassa – me maassa]]*. Hän näytteli yhteensä 79 elokuvassa, joista viimeinen oli *[[Kahden ladun poikki]]* vuodelta 1958. Hän teki kaikki elokuvansa nimellä Otto Noro.

Noro esiintyi *[[Pekka Puupää]]* -elokuvissa pienissä sivuosissa. Noron suurimpia rooleja lienevät Variksen isäntä elokuvassa *[[Tulitikkuja lainaamassa (vuoden 1938 elokuva)|Tulitikkuja lainaamassa]]* (1938) sekä nahkapeitturi elokuvassa *[[Seitsemän veljestä (elokuva)|Seitsemän veljestä]]* (1939).

Noro on haudattu Hietaniemen hautausmaalle Helsinkiin.

## Filmografia

*Meidän poikamme ilmassa – me maassa (1934)
*Kun isä tahtoo... (1935)
*Mieheke (1936)
*Vaimoke (1936)
*Koskenlaskijan morsian (1937)
*Juurakon Hulda (1937)
*Ja alla oli tulinen järvi (1937)
*Kuin uni ja varjo (1937)
*Vieras mies tuli taloon (1938)
*Tulitikkuja lainaamassa (1938)
*Poikamiesten holhokki (1938)
*Niskavuoren naiset (1938)
*Seitsemän veljestä (1939)
*Herra Lahtinen lähtee lipettiin (1939)
*Helmikuun manifesti (1939)
*Avoveteen (1939)
*Eteenpäin – elämään (1939)
*Ketunhäntä kainalossa (1940)
*Oi, kallis Suomenmaa (1940)
*Yövartija vain... (1940)
*Kulkurin valssi (1941)
*Onnellinen ministeri (1941)
*Totinen torvensoittaja (1941)
*Varaventtiili (1942)
*Rantasuon raatajat (1942)
*Onni pyörii (1942)
*Neiti Tuittupää (1943)
*Tuomari Martta (1943)
*Tyttö astuu elämään (1943)
*Varuskunnan "pikku" morsian (1943)
*Maskotti (1943)
*Sellaisena kuin sinä minut halusit (1944)
*Hiipivä vaara (1944)
*Miesmalli (1944)
*Suviyön salaisuus (1945)
*Kyläraittien kuningas (1945)
*Vastamyrkky (1945)
*Tähtireportterit tulevat (1945)
*Nokea ja kultaa (1945)
*Ristikon varjossa (1945)

*Kultainen kynttilänjalka (1946)
*Koskenkylän laulu (1947)
*Pikku-Matti maailmalla (1947)
*Suopursu kukkii (1947)
*Kultamitalivaimo (1947)
*Maaret – tunturien tyttö (1947)
*Haaviston Leeni (1948)
*Sankari kuin sankari (1948)
*Laitakaupungin laulu (1948)
*Prinsessa Ruusunen (1949)
*Katupeilin takana (1949)
*Jossain on railo (1949)
*Amor hoi! (1950)
*Maija löytää sävelen (1950)
*Professori Masa (1950)
*Orpopojan valssi (1950)
*Rakkaus on nopeampi Piiroisen pässiäkin (1950)
*Rion yö (1951)
*Lakeuksien lukko (1951)
*Salakuljettajan laulu (1952)
*Mitäs me taiteilijat (1952)
*On lautalla pienoinen kahvila (1952)
*Niskavuoren Heta (1952)
*Jälkeen syntiinlankeemuksen (1953)
*Se alkoi sateessa (1953)
*Morsiusseppele (1954)
*Opri (1954)
*Pekka ja Pätkä pahassa pulassa (1955)
*Onni etsii asuntoa (1955)
*Kaunis Kaarina (1955)
*Kukonlaulusta kukonlauluun (1955)
*Juha (1956)
*Evakko (1956)
*Muuan sulhasmies (1956)
*Musta rakkaus (1957)
*1918 – mies ja hänen omatuntonsa (1957)
*Pekka ja Pätkä sammakkomiehinä (1957)
*Risti ja liekki (1957)
*Kahden ladun poikki (1958)

## Lähteet
Wei Wei

**Wei Wei** (), oikealta nimeltään **Zhang Juxia** (), s. 1963), on kiinalainen laulaja, lauluntekijä ja näyttelijä. Hän on syntynyt Hohhotissa Sisä-Mongoliassa ja vietti lapsuutensa Guangxin maakunnan Liuzhoun kaupungissa.

Wei Wein uran läpimurto tapahtui, kun hän voitti Kiinan television nuorten laulajien kilpailun 1986. Seuraavana vuonna hän osallistui Puolassa Sopotin laulufestivaaleille ja voitti. Hän on esiintynyt useissa suuriin urheilukilpailuihin liittyvissä seremonioissa.

## Lähteet
Energija

**RKK Energija** () on venäläinen avaruusteknologiayhtiö. Yhtiö kantaa alkuperäisen pääsuunnittelijansa Sergei Koroljovin nimeä.

## Historiaa
Yhtiö perustettiin 16. toukokuuta 1946 Josef Stalinin johtamassa Neuvostoliitossa. Sen alkuperäinen nimi oli OKB-1, *Opytnoje Konstruktorskoje Bjuro 1* ("Kokeellinen suunnittelutoimisto 1"). Se kuului NII-88-organisaatioon (ven. ОКБ-1 НИИ-88). Organisaation nimi oli myöhemmin myös TsKBEM, NPO Energija ja S. P. Koroljov RKK Energija. 

Neuvostoliiton aikana yhtiö toimi pääosin suunnittelutoimistona, ja tehtaat, jotka valmistivat sen tuotteet, olivat vain löyhästi sen kontrollissa. Tilanne vastasi nykyistä länsimaista brandinhaltijan ja sen tuotteen sopimusvalmistajan suhdetta, jossa sopimusvalmistajatehdas valmistaa myös kilpailevien brandien tuotteita.

## Johto
Koroljov johti OKB-1:tä vuodet 1946–1966. Hänen seuraajiaan olivat Vasili Mišin (1966–1974), Valentin Gluško (1974–1989) ja Juri Semjonov (1989–2005). 

Vuosina 2005-2007 yhtiötä on johti Nikolai Sevastjanov. Hänet erotettiin, koska hän oli kasvattanut yhtiön velkaa täten luoden ulkomaalaisomistuksen uhan.  Heinäkuussa 2007 uudeksi johtajaksi (*predsedatel*) ja pääsuunnittelijaksi valittiin tuolloin 57-vuotias Vitali Lopota.

## Tuotteet
Toimintansa aikana yhtiö on ollut mukana mm. seuraavissa hankkeissa:
* keskimatkan ja mannertenvälisten ballististen ohjusten kehitys ja tuotanto: mm. R-1, R-5, R-11, R-7 (1. ICBM-ohjus), R-9, R-11 ohjukset
* kantorakettien kehittäminen: mm. Sputnikia varten (1. satelliitti), Vostokia varten (1. miehitetty avaruuslento), Sojuz-, Molnija-, Energija-kantoraketit
* rakettimoottorit kantorakettien ylimmiksi moottorivaiheiksi
* satelliittien kehittäminen: mm. Sputnik, Zenit, Molnija, Jamal
* avaruusluotainten kehitys: Luna, Venera, Mars-luotaimet, Zond
* Progress-rahtialus
* miehitetyt avaruusalukset: Vostok, Voshod, Sojuz-avaruusalukset, Buran-avaruussukkula
* avaruusasemat: Saljut, Mir, ISS
* kuu-asema (prototyyppi)

### Nykyisiä tuotteita
Yhtiön nykyisiin tuotteisiin kuuluvat mm.
* Miehitetty Sojuz TMA-avaruusalus
* Progress M-rahtialus avaruusasemille
* ISS-avaruusaseman useimmat moduulit
* Sea Launch-kantoraketti
* Jamal-tietoliikennesatelliitti
* Kliper-sukkula (kehitteillä v. 2008)

## RKK Energijan museo
RKK Energijan museo on yhtiön avaruustekniikkamuseo, joka kattaa suuren osan Neuvostoliiton avaruushistoriasta. Se sijaitsee Koroljovin kaupungissa Moskovan lähellä yhtiön tehtaan tiloissa.

## Lähteet

## Aiheesta muualla
* Yhtiön sivusto
Nikolai Sevastjanov

**Nikolai Nikolajevitš Sevastjanov** (, s. 1961 Tšeljabinsk, Neuvostoliitto) oli avaruusteknologiayhtiön Energijan pääjohtaja, kunnes hänet erotettiin 31.7.2007.

Sevastjanov valmistui Moskovan Fysiikan ja teknologian instituutista vuonna 1984 pääaineenaan aerodynamiikka ja avaruustutkimus. Hän siirtyi tämän jälkeen Energijan palvelukseen ja nousi pian yhtiön apulaispääsuunnittelijaksi. Vuodesta 2000 hän toimi Gascom-yhtiön toimitusjohtajana. Toukokuussa 2005 hänet valittiin Energijan pääjohtajaksi, jonka virasta hänet erotettiin 31.7.2007.

## Aiheesta muualla
* 
* 
*
Walton Grönroos

**Hugo Walton Grönroos** (29. elokuuta 1939 Finström, Ahvenanmaa – 19. maaliskuuta 1999 Tukholma) oli suomalainen oopperalaulaja, äänialaltaan baritoni.

Grönroos opiskeli laulua Sibelius-Akatemiassa Matti Lehtisen ja Matti Tuloiselan johdolla ja suoritti lauludiplomin vuonna 1970. Vuosina 1964–1973 hän toimi kanttoriurkurina Lapinjärvellä ja vuosina 1973–1975 lehtorina Jyväskylän konservatoriossa.

Grönroos voitti Timo Mustakallio -laulukilpailun vuonna 1975. Hän lauloi eri oopperataloissa maailmalla, muun muassa solistina Berliinin Deutsche Operissa vuosina 1975–1988.
 
Grönroos toimi Savonlinnan oopperajuhlien taiteellisena johtajana 
1987–1991 ja sen jälkeen Suomen Kansallisoopperan pääjohtajana vuosina 1992–1996, jona aikana Kansallisooppera siirtyi Bulevardin varrelta Töölönlahden rantaan. Grönroosin pääjohtajakaudella Kansallisoopperassa aloitettiin Richard Wagnerin *[[Nibelungin sormus]]* -suurproduktio. Hänen johdollaan toteutetun ohjelmapolitiikan tuloksena olivat miltei aina loppuunmyydyt näytännöt. Vuonna 1996 hän siirtyi Tukholman kuninkaallisen oopperan johtajaksi.

Grönroos palkittiin Pro Finlandia -mitalilla vuonna 1991.

Grönroos on haudattu Hietaniemen hautausmaan Taiteilijainmäelle.

## Lähteet
Kenta Fukasaku

**Kenta Fukasaku** ( *Fukasaku Kenta*, s. 15. syyskuuta 1972 Tokio, Japani) on japanilainen käsikirjoittaja ja elokuvaohjaaja. Hän on elokuvaohjaaja Kinji Fukasakun ja näyttelijä Sanae Nakaharan poika.

Kenta Fukasaku toimi käsikirjoittajana isänsä ohjaamassa elokuvassa *[[Battle Royale (elokuva)|Battle Royale]]*. Hän käsikirjoitti myös jatko-osan *[[Battle Royale II: Requiem]]*, jota hänen isänsä ohjasi, kunnes kuoli syöpään. Kenta ohjasi elokuvan loppuun, ja se julkaistiin Japanissa talvella 2003.

Tämän jälkeen Kenta on ohjannut kolme elokuvaa: vuonna 2005 julkaistun elokuvan *[[Onaji tsuki wo miteiru]]*, jossa näyttelee *Battle Royalessakin* näytellyt Tarō Yamamoto, *[[Sukeban Deka]]* -mangan pohjalta tehdyn, vuonna 2006 julkaistun elokuvaversion ja elokuvan *XX (ekusu kurosu): makyô densetsu* (2007).

## Aiheesta muualla
*
Ari Grönthal

**Ari Grönthal** (s. 11. maaliskuuta 1965 Helsinki) on suomalainen oopperalaulaja, äänialaltaan tenori. Grönthal voitti Timo Mustakallio -laulukilpailun vuonna 1988.

Grönthal on opiskellut Helsingin konservatoriossa Kimmo Lappalaisen johdolla 1985–1988 ja Sibelius-Akatemian oopperastudiossa 1988–1991. Hän on ollut kiinnitettynä Suomen kansallisoopperaan vuodesta 1994 ja sitä ennen Bonnin oopperaan 1992–1994. Hän on vieraillut muun muassa Savonlinnan Oopperajuhlilla, Tampereen Oopperassa ja ollut Deutsche Oper am Rheinin vierailulla Prahassa.

## Palkintoja ja tunnustuksia
*Olavi Virta Sininen huvimaja -laulukilpailun voitto 2004
*Timo Mustakallio -laulukilpailun voitto 1988

## Lähteet
*Suomen kansallisooppera 

### Viitteet
Mendelis Bašs

**Mendelis Bašs** (14. huhtikuuta 1919 Riika – 9. elokuuta 2012) oli latvialainen säveltäjä ja kapellimestari. 

Bašs opiskeli vuoteen 1941 Latvian konservatoriossa ja selvisi myöhemmin keskitysleireiltä. Hän jatkoi musiikkiopintojaan toisen maailmansodan jälkeen ja valmistui säveltäjänä 1948 sekä kapellimestarina 1950.

Bašsin tuotantoon kuuluu mm. sinfonista musiikkia, kuoroteoksia sekä musiikkia puhallinorkesterille. Hän toimi vuosina 1962–1975 Riian valtionoperettiteatterin kapellimestarina ja johti pitkään puhallinorkesteria. 

## Lähteet
Günther Herbig

**Günther Herbig** (s. 30. marraskuuta 1931, Ústí nad Labem) on saksalainen kapellimestari. Hän opiskeli Hermann Abendrothin, Hermann Scherchenin ja Herbert von Karajanin johdolla. 

Herbig toimi vuosina 1972–1976 Dresdenin filharmonisen orkesterin, vuosina 1977–1983 Konzerthausorchester Berlinin, vuosina 1984–1990 Detroitin sinfoniaorkesterin sekä vuosina 1988–1994 Toronton sinfoniaorkesterin ylikapellimestarina.
Julian Lennon

**Julian Charles John Lennon** (ent. **John Charles Julian Lennon**; s. 8. huhtikuuta 1963 Liverpool, Englanti, Yhdistynyt kuningaskunta), on brittiläinen laulaja, lauluntekijä, muusikko, ja John Lennonin vanhin lapsi. Hänen äitinsä oli Cynthia Lennon ja kummisetänsä Brian Epstein. Julian Lennon on nimetty John Lennonin äidin Julian mukaan.

John Lennonin kertoman mukaan Julian antoi idean kappaleeseen ”Lucy in the Sky with Diamonds” piirtämällä kuvan, jossa esiintyi hänen luokkatoverinsa Lucy. John oli tullut hakemaan Juliania koulusta, ja poika näytti hänelle tuolloin piirroksensa. John oli kysynyt mitä kuva esittää, ja Julian oli vastannut ”Lucy in the Sky with Diamonds”. Tupla-albumin *[[The Beatles (albumi)|The Beatles]]* päätöskappale *Good Night* on Johnin säveltämä kehtolaulu Julianille.

Vuonna 1968 kun Julianin vanhemmat erosivat, Paul McCartney sävelsi Julianille kappaleen ”Hey Jude” lohduttaakseen tätä eron johdosta. Balladimaisesta yli seitsenminuuttisesta kappaleesta tuli listaykkössingle, B-puolenaan Julianin isän tekemä ”Revolution”. 1970-luvulla John antoi pojalleen joululahjaksi rumpukoneen ja kitaran ja opetti Juliania soittamaan kitaraa. John myös kannusti Julianin kiinnostusta musiikin pariin, ja Julian tekikin musiikkidebyyttinsä vuonna 1974, kun hän soitti rumpuja John Lennonin albumin *[[Walls and Bridges]]* viimeisellä raidalla yksitoistavuotiaana.

## Aikuisuus
Aikuisena Julian Lennon on tehnyt paljon musiikkia ja saavuttanut kuuluisuutta. Hän julkaisi ensimmäisen albuminsa *Valotten* vuonna 1984, jonka singlestä ”Too Late for Goodbyes” tuli heti iso hitti. Lennon harrastaa myös valokuvausta ja The Beatles -aiheisten tavaroiden keräämistä ja on kirjoittanut The Beatles -kokoelmastaan kirjan *Beatles Memorabilia – The Julian Lennon Collection* (2010).

Julian Lennonilla on aina ollut läheiset välit muihin The Beatlesin ex-jäseniin, erityisesti Paul McCartneyyn. *Valotten* julkaisun myötä McCartney kehui vuolaasti Julian Lennonin laulamista ja lähetti tälle sähkeen ”Good luck, old fruit.” Monet huhut kertovat, että George Harrison olisi soittanut (nimeltämainitsemattomasti) kitarasoolon vuonna 1991 levytettyyn kappaleeseen ”Saltwater”, mutta Lennonin mukaan asia ei ole näin, vaikka soolo kuulostaa monien tahojen mielestä erehdyttävästi Harrisonilta.

Lennonilta poistettiin leikkauksella syöpäkasvainta sisältänyt luomi hänen päästään helmikuussa 2020.

## Diskografia
### Albumit
**[[Valotte]]* (1984) 
**[[The Secret Value of Daydreaming]]* (1986) 
**[[Mr. Jordan]] *(1989) 
**[[Help Yourself]]* (1991)
**[[Photograph Smile]]* (1998)
**[[VH-1 Behind the Music – Julian Lennon]]* (2001)
**[[Everything Changes]]* (2011)

### Singlet

## Lähteet

## Aiheesta muualla

*
Suomen Laulu – Heikki Klemetti levytyksiä vuosilta 1929–1947

**Suomen Laulu – Heikki Klemetti levytyksiä vuosilta 1929–1947** on kokoelmalevy, johon on koottu vanhoilta savikiekoilta Heikki Klemetin johtaman kuoron Suomen Laulu kuorolauluja.

## Kappaleet

* Ajan aallot
* Auringon noustessa
* Ave Maris Stella
* Hyljätty
* Kevätunta
* Läksin minä kesäyönä käymään
* Maamme
* Me kyynelin sua muistelemme
* Milloin Pohjolan nähdä saan
* Min rastas raataa
* Minä olen Ruuski Kuurtaneelta
* Muistatko koskaan minua
* Muisto
* Oi kallis Suomenmaa
* Ole kanssamme Jeesus
* Psallat scholarum
* Rauhaa kaipaan
* Riemuitkaamme sydämestä
* Saarella palaa
* Sanctus
* Sinikellot
* Suomen laulu
Paul Paray

**Paul Paray** (24. toukokuuta 1886 – 10. lokakuuta 1979) oli ranskalainen kapellimestari, urkuri ja säveltäjä. Hänet muistetaan mm. Detroitin sinfoniaorkesterin pitkäaikaisena (1951–1962) ylikapellimestarina. Muita hänen johtamiaan sinfoniaorkestereita olivat Lamoureux-orkesteri (1923–1928), Monte-Carlon filharmoninen orkesteri (1928–1933) ja Israelin filharmoninen orkesteri (1949–1950).

Paray syntyi Le Tréportissa. Hänen varhaisiin sävellyksiinsä lukeutuvat palkittu kantaatti *Yanitza* ja ensimmäisen maailmansodan vankileirillä kirjoitettu jousikvartetto. Vuonna 1922 häneltä valmistui baletti *Adonis troublé*. Hänen vuonna 1931 kirjoittamansa *Messu Jeanne d'Arcin kuoleman 500-vuotispäiväksi* sai kantaesityksensä Rouenissa. Hän sävelsi lisäksi sinfonioita.

Paray debytoi Yhdysvalloissa johtamalla New Yorkin filharmonikkoja vuonna 1939. Hän kuoli Monte Carlossa 93-vuotiaana.
Fototransistori

**Fototransistori** eli **valotransitori** on puolijohdekomponentti, joka toimii fotodiodin tapaan.  Se on rakenteeltaan bipolaarinen transistori, jonka koteloon on tehty aukko niin, että valo pääsee kanta-kollektorin P-N liitokseen ja vapauttaa siellä varauksenkuljettajia.

Estosuuntaiseen kanta-kollektoriliitokseen osuneet fotonit tuottavat kannalle valosähköisen ilmiön avulla vapaita varauksenkuljettajia, joiden muodostama sähkövirta kulkeutuu transistorin kanta-emitteriliitokseen ja vahvistuu transistorissa. Fototransistori tuottaa huomattavasti voimakkaamman virran kuin fotodiodi.  Fototransistori on kuitenkin hitaampi kuin fotodiodi.

## Katso myös
* CCD-kenno
* Fotodiodi

## Lähteet
Horst Stein

**Horst Walter Stein** (2. toukokuuta 1928 Elberfeld – 27. heinäkuuta 2008) oli saksalainen kapellimestari. Hän opiskeli pianon- ja oboensoittoa sekä laulua Frankfurtissa. Hän jatkoi opintojaan Kölnissä ja sai myös sävellyksenopetusta Philpp Jarnachilta.

Stein tuli tunnetuksi mm. Max Regerin tulkinnoistaan. Hän toimi vuosina 1980–1985 Orchestre de la Suisse Romanden ja vuosina 1985–1996 Bambergin sinfoniaorkesterin ylikapellimestarina.
Bambergin sinfoniaorkesteri

**Bambergin sinfoniaorkesteri** () on Bambergin kaupungissa toimiva saksalainen sinfoniaorkesteri. Se on perustettu vuonna 1946.

## Ylikapellimestarit
* Joseph Keilberth (1949&ndash;1968)
* Eugen Jochum (1969&ndash;1973)
* James Loughran (1979&ndash;1983)
* Witold Rowicki (1983&ndash;1985)
* Horst Stein (1985&ndash;1996)
* Jonathan Nott (2000&ndash;2016)
* Jakub Hrůša (2016&ndash;) 

## Lähteet

## Aiheesta muualla

* Viralliset sivut  ,
Mauri Miettinen

**Mauri Kalevi Miettinen** (2. lokakuuta 1941 Joutseno – 27. lokakuuta 2025 Mikkeli) oli suomalainen, Kansallista Kokoomusta edustanut poliitikko. 

Miettinen valittiin eduskuntaan ensimmäisen kerran vuoden 1972 vaaleissa Mikkelin läänin vaalipiiristä. Hänet valittiin sittemmin jatkamaan kokoomuksen kansanedustajana viisissä seuraavissa vaaleissa. Eduskuntaurallaan Miettinen toimi kahden eri valiokunnan puheenjohtajana, toisen lakivaliokunnan puheenjohtaja hän oli vuodet 1979–1983 ja puolustusvaliokunnan puheenjohtaja vuodesta 1983 vuoteen 1989. Hän toimi myös eduskunnan pankkivaltuusmiesten (myöhemmin pankkivaltuusto) johdossa vuosina 1987–1989.

Vuoden 1990 alussa Miettisestä tuli Holkerin hallituksen sosiaali- ja terveysministeri Helena Pesolan siirryttyä Kansaneläkelaitoksen johtajaksi. Hän toimi ministerinä huhtikuuhun 1991. Kansanedustajana hän jatkoi vielä huhtikuuhun 1993, jolloin hän siirtyi Kymen läänin maaherraksi edellisen viranhaltijan Matti Jaatisen siirryttyä eläkkeelle. Miettinen toimi maaherrana vuoteen 1997, jolloin Kymen lääni lakkautettiin suuressa lääniuudistuksessa.

Miettinen toimi presidentin valitsijamiehenä vuosien 1978, 1982 ja 1988 vaaleissa. Hän on toiminut myös muun muassa kokoomuksen puoluehallituksen jäsenenä, Mikkelin läänin Kokoomuksen puheenjohtajana ja Ristiinan kunnanvaltuuston jäsenenä sekä valtuuston varapuheenjohtajana.

Miettinen on koulutukseltaan liikemetsänhoitaja, joksi hän valmistui vuonna 1965. Vuodet 1965–1972 hän työskenteli myyntipäällikkönä Pellos Oy:ssä ja vuodet 1974–1989 erityistehtävissä Suomen Metsäteollisuuden Keskusliiton palveluksessa.  

Mauri Miettinen oli naimisissa Seija Miettisen (o.s. Leskinen) kanssa, jonka kanssa hänellä on kolme lasta.

## Lähteet

## Aiheesta muualla
*
Nordö Link

**Rederi AB Nordö-Link** on Finnlinesin omistama ruotsalainen varustamo. Nordö Linkin kotipaikka sijaitsee Malmössä, eteläisessä Ruotsissa. Yhtiö on perustettu vuonna 1982. Varustamon alukset liikennöivät eteläisellä Itämerellä, Malmön ja Travemünden välillä.

## Laivat
### Nykyiset

* M/S Finnswan 
* M/S Finnpartner 
* M/S Finntrader
* M/S Europalink

### Entiset

* M/S Ambrose
* M/S Ask
* M/S Finnarrow
* M/S Finnclipper
* M/S Finneagle
* M/S Finnfellow
* M/S Finnmerchant
* M/S Finnsailor
* M/S Gunilla
* M/S Hansa Link
* M/S Lübeck Link
* M/S Malmö Link
* M/S Polaris
* M/S Scandinavia Link
* M/S Svea Link
* M/S Tzarevetz

## Lähteet

## Aiheesta muualla

* Nordö Linkin kotisivut   
* Varustamon laivat
Jukka Viinanen

**Jukka Viinanen** (s. 12. helmikuuta 1948 Turku) on suomalainen yritysjohtaja. Hän oli Nesteen johtajana vuosina 1973–1999 ja sai huomiota herättävän suuren eläkepaketin, mutta ei halunnut ryhtyä nostamaan eläkettä. Vuodesta 2000 vuoteen 2008 Viinanen toimi Orion Oyj:n toimitusjohtajana.

Koulutukseltaan hän on diplomi-insinööri. Vuonna 2008 hänelle myönnettiin vuorineuvoksen arvo. Jukka Viinanen on Iiro Viinasen pikkuveli.

*[[Helsingin Sanomat|Helsingin Sanomien]]* käyttöönsä saaman jäsenluettelon mukaan Viinanen oli vuonna 2011 vapaamuurareiden jäsen. Jukka Viinanen oli vuoteen 2023 Suomen vapaamuurareiden suurloosin suurmestari, eli Suomen korkea-arvoisin vapaamuurari.

## Lähteet
Raision Kuula

**Raision Kuula** on vanhin raisiolainen urheiluseura, joka perustettiin 1909. Sille on vuosien saatossa kertynyt useita kansainvälisiä mestaruusmitaleja, nuorten sarjoissa kaksi EM-mitalia, ja yksi Pohjoismaiden kisojen hopea. Raision Kuula on yksi Varsinais-Suomen  menestyneimmistä seuroista.

Seuran nykyiseen lajivalikoimaan kuuluvat yleisurheilu ja hiihto. Aikaisemmin sillä on ollut toimintaa myös voimistelussa, pyöräilyssä, soudussa, uinnissa, painissa, pesäpallossa, jalkapallossa, lentopallossa, jääkiekossa, suunnistuksessa ja painonnostossa.

## Seuran menestyneitä urheilijoita

* kuulantyöntäjä Marika Tuliniemi (1993 alle 20-vuotiaiden EM-kisojen kultaa, Suomen naisten kaikkien aikojen tilastoissa neljäntenä Berkeleyssä 1997 työnnetyllä tuloksella 18,09)
* keihäänheittäjä Juha Aarnio, (1997 alle 20-vuotiaiden EM-kisojen, hopeaa tuloksella 77,60)
* seiväshyppääjä Jani Sörensen, (alle 23-vuotiaiden Pohjoismaiden mestaruuskilpailujen hopea Eurajoella)
* pikajuoksija Johanna Kylmänen (Euroopan nuorten olympiafestivaalien hopeaa 100 metrin juoksussa Azerbaidžanin Bakussa 2019)

## Lähteet

## Aiheesta muualla

* Raision Kuulan sivusto
Beaufort

**Beaufort** tarkoittaa seuraavia:

## Henkilöitä
*Carel Godin de Beaufort (1934–1964), alankomaalainen kilpa-autoilija
*Francis Beaufort (1774–1857), irlantilainen hydrografi ja Britannian kuninkaallisen laivaston upseeri, boforiasteikon kehittäjä
*Henry Beaufort (1377–1447), englantilainen piispa, lordikansleri ja kardinaali, Englannin kuningas Henrik IV:n velipuoli
*Joan Beaufort (n. 1404–1445), Skotlannin kuningas Jaakko I:n puoliso ja Jaakko II:n sijaishallitsija
*Lady Margaret Beaufort (1443–1509), Englannin kuningas Henrik VII:n äiti ja Edmund Tudorin vaimo

## Paikkoja
*Beaufort, kunta Ranskassa Savoien departementissa
*Beaufort, kunta Luxemburgissa
*Beaufort, kaupunki Sabahin osavaltiossa Malesiassa
*Beaufort, kaupunki Etelä-Carolinan osavaltiossa Yhdysvalloissa
*Beaufort, kaupunki Pohjois-Carolinan osavaltiossa Yhdysvalloissa
*Fort Beaufort, kaupunki Itä-Kapin provinssissa Etelä-Afrikassa
*Beaufortinmeri Pohjoisessa Jäämeressä
*Beaufortin piirikunta, piirikuntia Yhdysvalloissa

## Laivoja
* HMS Beaufort (1919), Britannian Kuninkaallisen laivaston Hunt-luokan miinanraivaaja
* HMS Beaufort (L14), Britannian Kuninkaallisen laivaston Hunt-luokan hävittäjä

## Muita merkityksiä
*Boforiasteikko (Beaufortin asteikko) kuvaa tuulen vaikutuksia, ja sitä voidaan käyttää tuulen nopeuden silmämääräiseen arviointiin
*Beaufort, ranskalainen juusto
**[[Beaufort (elokuva)|Beaufort]]*, israelilainen sotaelokuva vuodelta 2007
*Bristol Beaufort, englantilainen kaksimoottorinen torpedopommittaja
*9161 Beaufort, päävyöhykkeen asteroidi.
Herbert Blomstedt

**Herbert Blomstedt** (s. 11. heinäkuuta 1927 Springfield, Massachusetts, Yhdysvallat) on yhdysvaltalaissyntyinen ruotsalainen kapellimestari. Hänen vanhempansa olivat Ruotsista, ja perhe muutti takaisin sinne Herbertin ollessa parin vuoden ikäinen. Lapsuudessaan Blomstedt asui viisi vuotta myös Suomessa Kauniaisissa, Helsingissä ja Turussa.

Blomstedt opiskeli Tukholman kuninkaallisessa musiikkikorkeakoulussa ja Uppsalan yliopistossa. Myöhemmin hän opiskeli nykymusiikkia Darmstadtissa, barokkimusiikkia Paul Sacherin johdolla sekä orkesterinjohtoa Yhdysvalloissa.

Blomstedt tunnetaan ennen kaikkea saksalaisen, itävaltalaisen ja pohjoismaalaisen musiikin tulkinnoistaan: näitä ovat olleet muun muassa Ludwig van Beethovenin, Felix Mendelssohn-Bartholdyn, Franz Schubertin, Anton Brucknerin, Richard Straussin, Edvard Griegin, Jean Sibeliuksen ja Carl Nielsenin teokset. 

Blomstedt on toiminut ylikapellimestarina Oslon filharmoniselle orkesterille 1962–1968, Tanskan kansalliselle sinfoniaorkesterille 1967–1977, Sächsische Staatskapelle Dresdenille 1975–1985, Ruotsin radion sinfoniaorkesterille 1977–1982, San Franciscon sinfoniaorkesterille 1985–1995, Pohjois-Saksan radion sinfoniaorkesterille 1996–1998 sekä Leipzigin Gewandhausorkesterille 1998–2005.

Blomstedt on adventisti, minkä Vesa Sirén ottaa esille konserttiarviossaan, joka käsittelee Blomstedtin johtamaa Sibelius- ja Beethoven-konserttia Helsingissä huhtikuussa 2017. Sirén toteaa, että Blomstedtin uskonnollinen tausta vaikutti siihen, kuinka tämä johti Sibeliuksen neljättä sinfoniaa: Kun sen on tulkittu lähteneen Sibeliuksen käsistä traagisena, Blomstedt ei tulkinnassaan eikä ohjelmalehtisessäkään löydä teoksesta pessimismiä.

## Lähteet

## Aiheesta muualla

* Herbert Blomstedt  – San Francisco Symphony 
* Världsberömd dirigent donerar sitt stora privata bibliotek till Göteborgs universitet – Göteborgs universitet
* Herbert Blomstedt överlämnar sin enorma boksamling – Göteborgs symfonikers vänner
* Hyllad Blomstedt-konsert med klassisk orkesteruppställning – Göteborgs symfonikers vänner
* Herbert Blomstedt – Symfonikernas egen favorit på gästspel! – Göteborgs symfonikers vänner
* Herbert Blomstedtstipendiet – Kungl. Musikaliska Akademien
Sirpa Puskala

**Sirpa Puskala** (s. 24. lokakuuta 1945) on suomalainen kirjailija. Ennen kirjailijan uraansa hän työskenteli Liiketyönantajain Keskusliitossa.

Omien sanojensa mukaan Puskala on kirjoittanut ”aina”. Ensin hän kirjoitti päiväkirjaa, runoja, satuja sekä onnettomasti päättyneitä kertomuksia. 1970-luvulla Puskala kirjoitti pakinoita pääkaupunkiseudun paikallislehtiin ja voitti erään aikakauslehden järjestämän runokilpailun. Nykyisin hän toimii vapaana kirjailijana.

Sirpa Puskala asuu nykyisin Porissa ja viettää talvet Germasógeiassa, Kyproksella.

Puskala tunnetaan ennen kaikkea nuortenromaaneistaan. Vuonna 1991 julkaistu esikoisromaani *Kiti – mun paras kaveri* oli ehdokkaana Topelius-palkinnon saajaksi. Puskalan kirjoissa käydään läpi vaikeitakin asioita, muun muassa syömishäiriötä ja läheisen kuolemaa. Puskalalle myönnettiin taiteilijaeläke vuonna 2013.

## Palkintoja ja ehdokkuuksia
* Suuren Suomalaisen kirjakerhon tunnustuspalkinto "raikkaista ja perinnettä uudistavista nuortenkirjoista" (palkintolautakunnan perustelu) v. 1994
* Mikkeli-palkinto v. 1999
* Savonia-palkinto -ehdokkuus (Pikkuruu Mustanmusta) v. 1999
* Kunniamaininta valtakunnallisessa näytelmäkirjoituskilpailussa v. 2000
* Savonia-palkinto -ehdokkuus (Tapaus Allu Salminen) v. 2003
* WSOY:n kirjallisuussäätiön tunnustuspalkinto "korkeatasoisesta kirjallisesta työstä" (säätiön perustelu) v. 2004
* Finlandia Junior -ehdokkuus (Kingi) v. 2006
* Savonia-palkinto -ehdokkuus (Kingi) v. 2006
* Etelä-Savon taidepalkinto v. 2007
* Suomen kulttuurirahaston Etelä-Savon rahaston palkinto v. 2011

## Teoksia
* *Kiti – mun paras kaveri* (WSOY, 1991  Topelius-palkintoehdokkuus)  
* *Pintanaarmuja, Pihlström* (WSOY, 1993)
* *Haukan väreissä* (WSOY, 1994)
* *Tarjolla tosi rooli* (WSOY, 1995)
* *Euroopan pehmeimmät huulet* (WSOY, 1996)
* *Villimies ja pakkopaita* (WSOY, 1997)
* *Pikkuruu Mustanmusta* (WSOY, 1999  Savonia-palkintoehdokkuus)
* *Koiranpentuja ja kummituksia* (Cultura, 2000)
* *Kobraveljet* (WSOY, 2001)
* *Tapaus Allu Salminen* (WSOY, 2003  Savonia-palkintoehdokkuus)
* *Taivas taskussa* (WSOY, 2004)
* *Laaduntarkkailua ja muita tarinoita* (WSOY, 2005)
* *Kingi* (WSOY, 2006  Finlandia Junior- ja Savonia-palkintoehdokkuus)

## Näytelmiä
* *Saaren sylissä sydän*, 1998 (kantaesitys Mikkelin Teatterissa)
* *Yhden yön tuttu*, 2000
* *Enkelin vapaailta*, 2006 (kantaesitys Anjalankosken Teatterissa 2008)
* *Lasse Lorunen pelastaa tilanteen*, 2007
* *Kaikki hyvin*, 2008
* *Yllätysvieras*,2009
* *Prinsessa Äkäpää*, 2010
* *Parkkisen lipas*, 2010
* *Salaisuuksia*, 2013

## Lähteet

## Aiheesta muualla
*  Sirpa Puskala Helsingin kaupunginkirjaston viikon kirjailijana
Kırklarelin maakunta

**Kırklarelin maakunta** on yksi Turkin 81 maakunnasta. Se sijaitsee pohjois-Turkissa ja sillä on maarajaa Bulgarian kanssa 180 kilometriä. Kırklarelin maakunta sijaitsee Mustanmeren rannalla ja sen naapurimaakuntia ovat İstanbul, Edirne ja Tekirdağ. Kırklarelin pääkaupunki on Kırklareli.

Vuoden 2015 lopussa arvioitu väkiluku oli 346&nbsp;973.

## Piirikunnat

Kırklarelin maakunta on jaettu kahdeksaan piirikuntaan.

*Babaeski
*Demirköy
*Kofçaz
*Lüleburgaz
***[[Kırklareli]]**
*Pehlivanköy
*Pınarhisar
*Vize

## Lähteet
Leon Kirchner

**Leon Kirchner** (24. tammikuuta 1919 Brooklyn, New York – 17. syyskuuta 2009 Manhattan, New York, Yhdysvallat) oli yhdysvaltalainen säveltäjä. Hän opiskeli Kalifornian yliopistossa Ernest Blochin, Arnold Schönbergin ja Roger Sessionsin johdolla. Hän toimi vuosina 1961–1991 Harvardin yliopiston musiikin professorina. 

Kirchnerin tuotantoon kuuluu muun muassa ooppera *Lily* (1977), orkesterimusiikkia sekä kamarimusiikkia.

## Lähteet
Bostonin sinfoniaorkesteri

**Bostonin sinfoniaorkesteri** () on yhdysvaltalainen sinfoniaorkesteri, jonka kotipaikkana toimii Bostonin Symphony Hall Massachusettsissa. Liikemies ja taiteentukija Henry Lee Higginson perusti sen vuonna 1881. Bostonin sinfoniaorkesteri on ns. Big Five -orkesteri.

Yhdysvaltain parhaisiin soittajistoihin luettu bostonilaisorkesteri sijoitettiin vuonna 2008 sijalle 11 Gramophonen asiantuntijaraadin äänestyksessä.

## Ylikapellimestarit
* George Henschel (1881–1884)
* Wilhelm Gericke (1884–1889)
* Arthur Nikisch (1889–1893)
* Emil Paur (1893–1898)
* Wilhelm Gericke (1898–1906)
* Karl Muck (1906–1908)
* Max Fiedler (1908–1912)
* Karl Muck (1912–1918)
* Henri Rabaud (1918–1919)
* Pierre Monteux (1919–1924)
* Serge Koussevitzky (1924–1949)
* Charles Münch (1949–1962)
* Erich Leinsdorf (1962–1969)
* William Steinberg (1969–1972)
* Seiji Ozawa (1973–2002)
* James Levine (2004–2011)
* Andris Nelsons (2014–)

## Katso myös
*Tanglewood
## Lähteet

## Aiheesta muualla
* Viralliset sivut
Henri Rabaud

**Henri Benjamin Rabaud** (10. marraskuuta 1873 Pariisi – 11. syyskuuta 1949 Pariisi) oli ranskalainen kapellimestari ja säveltäjä.

Rabaud syntyi Pariisissa ja opiskeli Pariisin konservatoriossa André Gédalgen ja Jules Massenet'n johdolla. Hänestä tuli vuonna 1908 Pariisin oopperan kapellimestari, ja hän palasi Pariisiin johdettuaan 1910-luvun lopulla yhden kauden Bostonin sinfoniaorkesteria. 

Gabriel Faurén erottua virasta vuonna 1922 Rabaud nousi Pariisin konservatorion johtajaksi. Hän hoiti virkaansa vuoteen 1941. 

Rabaud’n sävellystuotantoon kuuluu muun muassa oopperoita, sinfonioita ja muuta orkesterimusiikkia, kamarimusiikkia, Prix de Romella palkittu kantaatti *Daphné* sekä elokuvamusiikkia. Hän oli säveltäjänä melko perinteinen ja omien sanojensa mukaan vierasti modernismia.

## Lähteet
M/S Finnhawk

**M/S Finnhawk** () on suomalaisen Finnlinesin omistama ja operoima ro-ro-rahtialus. Alus on rakennettu vuonna 2001 Jinlingin telakalla Nanjingissa, Kiinassa. Kuollutta painoa *Finnhawkilla* on 8&nbsp;700 tonnia ja sen jääluokitus on 1A Super. Alus on rekisteröity Suomen lipun alle ja sen kotisatama on Helsinki.

Finnhawkin sisaraluksia ovat M/S Finnkraft, M/S Finnmaster ja M/S Finnreel.

## Käyttöhistoria

20. kesäkuuta 2000 alus laskettiin vesille. 18. tammikuuta 2001 alus luovutettiin Nordic Forest Terminals Ltd:n omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Lontoo. Samana päivänä alus vuokrattiin Finncarriers Oy:lle.
Helmikuussa 2001 Finnhawk aloitti liikennöinnin reitillä Hanko–Helsinki–Travemünde.

Lokakuussa 2006 DFDS Tor Line vuokrasi aluksen kahdeksi kuukaudeksi. 
Vuokra-ajan päätyttyä alus siirtyi Helsingin ja Århusin väliseen liikenteeseen. 28. helmikuuta 2008 Finnlines ilmoitti ostavansa aluksen. 
Myöhemmin keväällä alus siirtyi Suomen lipun alle ja kotisatamaksi tuli Helsinki.

## Lähteet

## Aiheesta muualla
*Fakta om Fartyg – M/S Finnhawk 
*Finnhawkista Finnlinesin sivuilla 
*Kuvia aluksesta
Melissa George

**Melissa Suzanne George** (s. 6. elokuuta 1976 Perth, Australia) on australialainen näyttelijä, joka tunnetaan muun muassa Lauren Reedin roolista televisiosarjassa *[[Alias (televisiosarja)|Alias]]*.

## Elämä
George urheili nuorena huipputasolla rullaluistelussa.

Vuonna 2000 George meni naimisiin ohjaaja Claudio Dabedin kanssa, mutta he erosivat vuoden 2010 lopulla. Vuoden 2012 Bafta-gaalassa George tutustui ranskalaiseen elokuva-alan yrittäjään Jean-David Blanciin, ja he alkoivat seurustella. Parille syntyi helmikuussa 2014 poika, Georgen esikoinen.

## Filmografia

## Lähteet

## Aiheesta muualla

*
Kōshun Takami

**Kōshun Takami** (; s. 1969 Amagasaki, Hyōgon prefektuuri, Japani) on japanilainen journalisti ja kirjailija. Hän on kirjoittanut muun muassaa satiirisen teoksen *[[Battle Royale (kirja)|Battle Royale]]*. Takami työskenteli *Shikoku Shinbun* -lehdelle.

*Battle Royale* on julkaistu japaniksi vuonna 1999, ja se on sovitettu myös elokuvaksi.

Takami vietti lapsuutensa Kagawan prefektuurissa Shikokussa. Hän valmistui Osakan yliopistosta pääaineenaan kirjallisuus.

## Lähteet

## Aiheesta muualla
*
Kerrynterrieri

**Kerrynterrieri** (, ) on irlantilainen koirarotu. Se on Irlannin kansalliskoira.

## Ulkonäkö
Kerry on rakenteeltaan vankka. Karvapeite on silkkinen, pehmeä ja laineikas. Väritys on aina vaaleneva harmaa, jota rodulla kutsutaan siniseksi. Pennut syntyvät mustina. Väri muuttuu siniharmaaksi joillakin jo pikkupentuna, toisilla vasta kolmevuotiaana. Rotumääritelmän mukaan koiran tulee olla siniharmaa viimeistään 18 kuukauden iässä, musta pää ja raajojen kärjet sallitaan. 

## Luonne ja käyttäytyminen
Luonne on ihmisystävällinen, iloinen, toimelias ja helposti oppiva, sillä se on miellyttämishaluinen. Terrierinä se on kuitenkin aika-ajoin itsepäinen. Se säilyttää iloisen sekä vilkkaan luonteensa pitkään vanhetessaankin.

## Alkuperä
Kerrynterrieri on kehittynyt Irlannin maalaisväestön käytössä olleista koirista, joista syntyi myös toinen rotu, vehnäterrieri. Alkuperäiset koirat olivat maaseudun yleiskoiria, jotka toimivat lampaiden ja karjan kokoajina, torjuivat tuhoeläimiä, vahtivat taloa ja noutivat ammutun riistan. Sininen kerrynterrieri eriytyi omaksi muodokseen, ja se tunnustettiin myöhemmin virallisesti roduksi.

## Terveys
Kerryt ovat terveitä ja pitkäikäisiä. Perinnöllisiä sairauksia ei juuri ole. Jonkin verran on tavattu lonkkaniveldysplastiaa, joka ei kuitenkaan haittaa kevyen koiran elämää. Kasvaimia kerryllä on hiukan enemmän kuin muilla roduilla.

## Hoito
Karvapeite vaatii paljon hoitoa; se tulee trimmata noin kuukauden välein. 

## Lähteet
### Viitteet

## Aiheesta muualla

*Kerry- ja vehnäterrierikerho ry
*Kennelliiton rotumääritelmä (pdf)
Zeta Cancri

**Zeta Cancri** (ζ Cancri /ζ Cnc) eli Tegmine, Tegmen tai Tegmeni on moninkertainen tähti Kravun tähtikuviossa noin 84 valovuoden päässä.  Tähti on melko himmeä, kolmen kirkkaimman tähden yhteenlaskettu kirkkaus on +4.67. Tähteä pidettiin pitkään kolmoistähtenä, nyt siltä on löydetty neljäs komponentti ja neljäs tähti saattaa koostua kahdesta osasta. Tähti on Eläinradan lähellä, ja siten planeetat ja Kuu joskus peittävät sen. Tähti koostuu kahdesta parista, ζ¹ Cancri ja ζ² Cancri. Zeta Cancri näkyy kahtena jo pienellä kaukoputkella. ζ¹ Cancri koostuu komponenteista ζ Cancri A (HR 3208) ja ζ Cancri B (HR3209). ζ² Cancri puolestaan koostuu komponenteista ζ Cancri C (HR 3210) ja ζ Cancri D. ζ Cancri C on G0-5V-tyypin keltainen pääsarjan tähti. D-tähti on himmeä punainen kääpiö, tai kaksi toisiaan kiertävää punaista kääpiötä.

## Lähteet

## Aiheesta muualla
*Tegmine Alcyonessa
Bharata Natya Shastra

**Bharata Natya Shastra** on veda-kirjallisuuteen kuuluva vanha intialainen draamaa ja sen teoriaa käsittelevä sanskritinkielinen teos. Sen kirjoitti pyhimys Bharata Muni, jonka sanotaan olleen opusta kirjoittaessaan itsensä Brahman innoittama. Kirja ajoittuu luultavasti ajalle 400–200 eaa. Joidenkin tutkijoiden mielestä kirjalla on useita kirjoittajia usean vuosisadan aikana. Kirja on muun muassa klassisen intialaisen tanssin Bharata Natyamin perusteena. Kirja koostuu kuudesta tuhannesta sutrasta eli runosäkeestä. Kirja sisältää näyttelijöille ja näytelmäkirjailijoille yllättävän tarkkaa tietoa draaman eri lajeista ja niihin käytettävistä tekniikoista aina maskeeraukseen ja tilankäyttöön asti.
Bharata natyam

**Bharata natyam** (bharatanatyam) on eteläintialaisesta Tamil Nadun osavaltiosta peräisin oleva klassinen intialainen tanssityyli. Se on moderni versio vanhasta temppelitanssityylistä. Alkuperäinen nimi ”dasi attam” eli devadasien tanssi tarkoitti jumalia palvelevien naisten eli devadasien tanssia. Nimi bharata natyam on suhteellisen uutta perua. Se tarkoittaa tanssia, joka perustuu noin 2&nbsp;300 vuotta vanhan esittävää taidetta käsittelevän kirjan *[[Bharata Natya Shastra]]n* periaatteille. Uudisnimi otettiin käyttöön, sillä devadaseja ei enää historian saatossa pidetty kunniallisina naisina. Devadasit olivat korkeasti koulutettuja ja rikkaita bramiinien temppeliprostituoituja. Britit sekä Mysoren ja Travancoren valtiot lopettivat 1910-luvulla koko järjestelmän.

Bharata natyamin koulutus ja perinteet liittyvät erottamattomasti juuri devadasien vuosituhantiseen tapaan kouluttaa kurinalaisia ammattilaistanssijoita. Bharata natyam on yksi maailman vanhimmista klassisista tanssiperinteistä. Sen nykymuoto ei silti ole kahtasataa vuotta vanhempi.

## Lähteet

## Aiheesta muualla
Rekapitulacija 1980–84

**Rekapitulacija 1980–84** on  slovenialaisen Laibach-yhtyeen toinen albumi. Se julkaistiin ensimmäisen kerran tupla-LP:nä toukokuussa 1985. Koska levy julkaistiin Jugoslavian ulkopuolella, se sisältää myös samoja kappaleita kuin yhtyeen ensimmäinen levy. 

## Kappaleet
**Reskripcija**
# Cari amici (suom. Rakkaat ystävät)
# Zmagoslavje volje (Tahdon riemuvoitto)
# Jaruzelsky
# Smrt za smrt (Kuolema kuolemasta)
**Resekcija**
# Sila (Voima)
# Dokumenti
# Sredi bojev (Taisteluiden keskellä)
**Restavracija**
# Panorama 14
# Mi kujemo bodočnost (Taomme tulevaisuutta)
# Brat moj (Veljeni)
# Slovenska žena (Slovenialaisnainen)
**Resolucija**
# Boji (Kamppailu)
# Ti, ki izzivaš (Kenet haastat)
# Perspektive (Perspektiivi)
# Mars

Vuoden 2002 remasteroidulla CD-painoksella lisäksi: 
# Vade retro Satanas (Mene takaisin, Saatana)
# Smrt za smrt

Kappaleet tehnyt Laibach. Kappaleet 1–5 tuottanut Igor Vidmar ja Laibach, muut kappaleet tuottanut Laibach.  

## Levyn teko

*Cari amici* on live-nauhoitus Novi Rock -festivaaleilta 10. syyskuuta 1982. *Sredi bojev* on live-nauhoitus Berliinistä 1983. Remasteroidun CD-version ylimääräiset kappaleet ovat live-nauhoituksia Ljubljiasta 2000. Muut kappaleet nauhoitettu Studio Metrossa Ljubljanassa 1980–1984. *Slovenska zena* -kappaleessa laulaa Laibachin sivuprojektin Germanian laulaja Anja Rupel.
Devadasi

**Devadasi** on entisaikojen intialainen temppelitanssija ja kurtisaani. Sana tarkoittaa ”jumalan palvelijaa”.  Devadasien perinne alkoi keskiajalla. Devadasien tehtävänä oli erilaisin menoin ja tanssien palvoa miespuolista jumalaa. Mutta nykyään devadasit ovat yleensä temppeliprostituoituja.  

Devadasien prostituutiota lienee esiintynyt jo varhain, mutta devadasit keskittyivät tanssimisen sijasta enemmän prostituutioon brittien siirtomaavallan aikana. Brittihallinto, ylemmät kastit ja kaksi intialaista osavaltiota yrittivät lakkauttaa 1930-luvulla devadasien prostituutioon viittaavan toiminnan. Tämä ja myöhempi devadasien toiminnan muuttaminen laittomaksi ajoi devadasit marginaaliin.Devadasien määrä onkin ollut pitkään laskussa, mutta perinne on säilynyt sitkeänä. 

1980-luvulla intialaiset osavaltiot Andhra Pradesh ja Karnataka ovat yhä pyrkineet kitkemään devadasien perinnettä siinä onnistumatta. Intian ihmisoikeuskomission mukaan yksin Karnatakassa oli vuonna 2022 noin 70 000 devadasia. Köyhät perheet hankkivat rahaa luovuttamalla tyttöjään devadaseiksi. Myötäjäisperinteen vuoksi perheet näkevät monesti tyttärensä taakkana. Sukupuolitaudeista hengissä selvinneet entiset devadasit elävät yleensä köyhinä.

Entisaikojen devadasit olivat korkealla yhteiskuntahierarkiassa ja yleensä rikkaita ja hyvin koulutettuja temppeleissä tanssivia taitavia esiintyjiä. Devadasien alkuperäisestä tanssimuodosta, Dasi Attamista, kehittyi nykyisen Intian tärkeimpiin lukeutuva klassinen tanssityyli Bharata Natyam, joka pyrki nimenvaihdoksellaan ja tradition muunnoksellaan eroon kurtisaanimaineestaan.

## Lähteet
Éder Jofre

**Éder Jofre** (26. maaliskuuta 1936 São Paulo – 2. lokakuuta 2022) oli brasilialainen ammattinyrkkeilyn maailmanmestari.

Jofre edusti maataan vuoden 1956 kesäolympialaisissa Melbournessa, missä hän putosi puolivälierissä. Olympialaisten jälkeen hän ryhtyi ammattilaiseksi, ja voitti ensimmäisessä ammattilaisottelussaan 21-vuotissyntymäpäivänään 26. maaliskuuta 1957 Raúl Lópezin viidennen erän tyrmäyksellä. 19. helmikuuta 1960 hän voitti Etelä-Amerikan kääpiösarjan mestaruuden Ernesto Mirandalta ja puolusti titteilään häntä vastaan menestyksekkäästi kesäkuussa.

Oteltuaan 37 ammattilaisottelua, joista saldona 34 voittoa ja kolme ratkaisematonta, Jofre pääsi 18. marraskuuta 1960 ottelemaan kääpiösarjan avoimena olleesta NBA-liiton maailmanmestaruudesta Eloy Sanchezia vastaan ja voitti tyrmäyksellä kuudennessa erässä. Hän puolusti maailmanmestaruuttaan onnistuneesti seitsemän kertaa, Piero Rolloa, Ramon Ariasta, Johnny Caldwellia, Herman Marquesia, WBA:n tunnustamana Jose Medeliä, WBA:n ja myös WBC:n tunnustamana Katsutoshi Aokia, Johnny Jamitoa ja Bernardo Caraballoa vastaan, kunnes 18. toukokuuta 1965 Japanin Nagoyassa käydyssä ottelussa hävisi isäntämaan Fighting Haradalle kaikin tuomariäänin. Hän kohtasi Haradan uudelleen kesäkuussa 1966 Tokiossa, ja myös tällä kertaa Harada vei voiton täydet 15 erää kestäneessä kamppailussa.  

Haradaa vastaan kärsityn toisen tappion jälkeen Jofre lopetti uransa mutta palasi kehiin kolmen vuoden tauon jälkeen höyhensarjalaisena. Hän saavutti 14 peräkkäistä voittoa ennen kuin 5. toukokuuta 1973 pääsi jälleen ottelemaan maailmanmestaruudesta. Täydet 15 erää kestäneessä WBC-liiton tunnustamassa höyhensarjan maailmanmestaruusottelussa hän voitti kuubalaisen Jose Legran. Seuraavan vuoden lokakuussa hän puolusti mestaruuttaan Vicente Saldivaria vastaan neljännen erän tyrmäyksellä, mutta menetti mestaruutensa seuraavana vuonna oltuaan estynyt puolustamaan sitä. Jofre otteli vielä seitsemän ottelua kunnes lopetti tyrmäämättömänä syksyllä 1973.

## Lähteet

## Aiheesta muualla
* Eder Jofre International Boxing Hall of Famessa 
* Ammattilaisnyrkkeilytilastot BoxRec-tietokannassa
Kathakali

**Kathakali** on monimutkainen naamiotanssi Keralan osavaltiosta Intiasta. Se on yksi Intian klassisista draamatansseista. Se on sekoitus esi-arjalaisia dravidalaistansseja sekä myöhäisempiä brahmiinivaikutteita.

## Lähteet

## Aiheesta muualla
Kathak

**Kathak** on tuhansia vuosia vanha pohjoisintialainen tanssiperinne, joka juontaa juurensa niin sanottuun Vediseen aikakauteen, jolloin Intian kansalliseepokset Mahabharata ja Ramayana kirjoitettiin. Kathakille ominaista on tarkka ja nopea rytminen liikkuminen tablarummun soittamien monimutkaisten taalojen tahtiin ja tarinankerronta erilaisten eleiden ja käsiliikkeiden, mudrien avulla.

Tanssi on kehittynyt islamilaisen kulttuurin vaikutuspiirissä, mutta ei ole luonteeltaan uskonnollinen, toisin kuin intialaiset tanssit yleensä. Tanssi edellyttää virtuoositekniikkaa, erityisesti sen jalkatyö. Tanssija Sonia Sabri on kehittänyt kathakia ja tuonut siihen uusia ideoita.

## Lähteet

## Aiheesta muualla
Afonso Alves

**Afonso Alves Martins Júnior** (s. 30. tammikuuta 1981 Belo Horizonte, Brasilia) on brasilialainen jalkapalloilija, pelipaikaltaan hyökkääjä.

Alves aloitti ammattilaisuransa kotimaassaan Atlético Mineiron joukkueessa. Vuonna 2002 hän siirtyi Ruotsiin Örgryten riveihin. Vuonna 2004 Alves siirtyi toisen ruotsalaisseuran Malmön joukkueeseen. Hän saavutti seurassa samana vuonna Ruotsin-mestaruuden. Vuonna 2006 Alves siirtyi Heerenveenin riveihin 4,5 miljoonalla eurolla. Hän voitti heti ensimmäisellä kaudellaan Eredivisien maalikuninkuuden tehtyään peräti 34 maalia. Toukokuussa 2007 hänet valittiin ensimmäistä kertaa Brasilian maajoukkueeseen. Lokakuussa 2007 Alves teki seitsemän maalia Eredivisie-ottelussa Heraclesia vastaan.

Tammikuussa 2008 Alves siirtyi Englannin valioliigan Middlesbroughiin 12,7 miljoonalla punnalla, joka oli seuran siirtokorvausennätys. Kauden päätteeksi Middlesbrough putosi Englannin mestaruussarjaan mikä on toiseksi korkein sarjataso Englannin jalkapallossa. Syyskuussa 2009 Alves siirtyi pelaamaan Quatariin.

## Aiheesta muualla
* Profiili Middlesbroughin sivustolla
Odissi

**Odissi** on tanssityyli, jota pidetään yhtenä Intian vanhimmista klassisista tanssityyleistä. Odissia tanssitaan Odishan osavaltiossa, Intian itärannikolla. Tyyli rekonstruoitiin uudelleen suhteellisen äskettäin muun muassa temppeleistä löytyneistä Odissin asentoja kuvaavista kivipatsaista sekä vanhoista Natya Shastra -veda-kirjan kuvauksista, jotka koskivat tanssin kulkua. Odissi-esitykset olivat 1960-luvulla vain 10–15 minuutin katkelmia kokonaisista tansseista, kun nykyään tyyli on jo yhtenäinen ja hienostuneimpia klassisen intialaisen tanssin lajeja. Odissia pidetään tyyliltään Dasi Attamin ja Kuchipudin sivuversona. Suuria erojakin löytyy, sillä Odississa käytetään esimerkiksi pohjoisintialaista musiikkia, kun taas Dasi Attamissa ja Kuchipudi-tanssissa käytössä on karnaattinen eli eteläintialainen musiikki. Odissin liikkeet ovat näyttäviä, ja mudrilla on merkittävä osuutensa tanssissa.
Manipuri

**Manipuri** on koillisintialaisessa Manipurissa, Myanmarin (Burman) rajalla kehittynyt klassinen tanssiperinne. Manipuri on paikalliselta nimeltään "Jagoi". Manipurin taustalla on uskonnolliset temppelitanssiperinteet. Tanssin historiasta ei ole paljoakaan tietoja, varmuudella se mainitaan ensi kerran vasta vuonna 1714. Manipurilaiset ovat hyvin uskonnollisia ja siellä palvotaan yleisesti Radhaa ja Krishnaa, jotka usein esiintyvät manipuri-tanssin teemoissa. Manipuria alettiin julkisesti esittää vasta 1900-luvun alussa.

Tyylilaji sai laajempaa huomiota osakseen vasta nobelkirjailija Rabindranath Tagoren ihastuttua tanssiin 1920-luvulla. Tagore perusti yliopiston Kolkatan pohjoispuolelle Santiniketaniin, jossa yhä tänään opetetaan manipuria tanssijamestareiden johdolla.

Muita manipurilaisia klassisia tansseja:
* Ras Lila
* Lai Haroba
* Bharat Yuddha
* Lanka Kand
* Gouda Lila
* Pung Cholom
* Kartal Cholom
* Mandilla Cholom
* Duff Cholom
* Dhol Cholom
* Kubak Ishai
* Tal Rasak
Kalki

**Kalki** (devanagari: कल्कि; lit. saastan tuhoaja) on hinduperinteessä Vishnun kymmenes inkarnaatio tai avatar, eli ruumiillistuma,  joka ilmestyy maan päälle parhaillaan käynnissä olevan Kali Yugan eli pimeyden aikakauden aikana. Kalkin sanotaan tulevan valkoisella hevosella ratsastaen ja tuovan mukanaan tuomiopäivän, jona ihmiset pelastuvat tai tuhoutuvat riippuen eletystä elämästään.

Oppi Kalkista omaksuttiin hindulaisuuteen Persian zarathustralaisesta uskonnosta. Kalki tunnetaan myös buddhalaisuudessa ja osissa islamia (Ahmadiyya). 

## Lähteet

## Aiheesta muualla
Kali Yuga

**Kali Yuga** on hindulaisuudessa yksi maailmankaikkeuden neljästä ikuisesti toistuvasta kehitysjaksosta eli yugasta. Kolme muuta jaksoa ovat Krita Yuga eli Satya Yuga, Treta Yuga ja Dvapara Yuga, joista jokainen on lyhyempi ja henkisesti ja moraalisesti rappeutuneempi kuin edellinen. Kali Yuga on nyt käynnissä oleva ajanjakso; sen sanotaan alkaneen vuonna 3102 eaa. ja kestävän 432&nbsp;000 vuotta.

Kali Yugan lopussa maailma tuhoutuu, ja se luodaan uudelleen, kun kierto alkaa alusta.

## Lähteet
Sattriya Nritya

**Sattriya Nritya** tai **Sattriya** on klassinen intialainen tanssiperinne Assamista, Koillis-intiasta. Uskonnollista Sattriya Nrityaa tanssittiin luostareiden kätköissä aina 1800-luvun puoliväliin asti, kunnes sitä alettiin esittää taidemuotona myös ulkopuoliselle yleisölle. Sangeet Natak Akademi hyväksyi Sattriya Nrityan Intian kahdeksanneksi klassiseksi tanssiperinteeksi vasta 15. marraskuuta 2000.

## Lähteet

## Aiheesta muualla
Yakshagana

**Yakshagana** (Tuluksi:ಯಕ್ಷಗಾನ, sanskriitiksi: यक्षगान) on Karnatakan tunnetuin tanssiteatterimuoto johon kuuluu myös tanssijoiden suorittama laulu. Tanssin tarinat perustuvat Ramayanaan ja Mahabharataan. Tanssijat ovat aina miehiä ja mukana on myös koominen elementti, klovni, joka matkii ja kommentoi tämän tästä klassista tanssia suorittavien muiden tanssijoiden liikkeitä ja laulua. Yakshagaan repertuaariin kuuluu noin viisikymmentä näytelmää. Sitä esitetään yleensä ulkona kylien toreilla sadonkorjuuaikaan ilman esiintymislavaa.
Yakshagana ei kuulu Intian virallisesti tunnustettuihin kahdeksaan klassiseen tanssimuotoon, vaan on eräänlaista oopperamaista  kansanviihdettä joka sisältää klassista tanssia. Yakshaganaa esitetään myös nukketeatteriversiona.
Hillosipuli

**Hillosipuli** (*Allium cepa* Hillosipuli-ryhmä) on valkeakuorinen, halkaisijaltaan noin kaksisenttinen sipuli. Se on miedommanmakuinen kuin keltasipuli.

Hillosipulia käytetään salaateissa, lihapadoissa, liharuokien lisäkkeenä sekä cocktailpalojen koristeena ja mm. Gibson-cocktailissa. Suurin osa hillottuna myytävistä sipuleista on kuitenkin tavallisia keltasipuleita, jotka on vain kasvatettu pienikokoisiksi kylvämällä ne tiheään.

Hillosipulien kylvöaika on touko-kesäkuussa. Sato korjataan elokuussa.

## Lähteet